ดัชนีหุ้น23 พ.ค.ปิดร่วง20จุด
หุ้น23พ.ค.ยังร่วงแรงดัชนีปิดที่ 1,110.70 จุด ลดลง 20.82 จุด มูลค่าซื้อขาย 28,830 ล้านบาท
23 พ.ค. 2555

หุ้น23พ.ค.ยังร่วงแรงดัชนีปิดที่ 1,110.70 จุด ลดลง 20.82 จุด มูลค่าซื้อขาย 28,830 ล้านบาท




ตลาดหุ้นวันที่ 23 พ.ค.เปิดตลาดดัชนีปรับตัวลดลงแรง ขายหนักในกลุ่มธนาคารพาณิชย์และพลังงานและมาปิดตลาดที่ระดับ 1,110.70 จุด ลดลง 20.82 จุด หรือ 1.84% มูลค่าการซื้อขาย 28,830 ล้านบาท 
นายเทิดศักดิ์ ทวีธีระธรรม ผู้อำนวนการอาวุโสฝ่ายวิจัย บล.เอเซียพลัส กล่าวว่า ดัชนีหุ้นปรับตัวลดลงตามแรงขายของนักลงทุนต่างชาติเป็นหลัก และในชั่วโมงการซื้อขายระหว่างวันตลาดหุ้นเพื่อนบ้านเช่นฮ่องกงปรับตัวลดลงหนัก ได้เป็นแรงกระตุ้นให้ดัชนีหุ้นไทยปรับตัวตาม
ทั้งนี้ หุ้นไทยอยู่ในภาวะเงินต่างชาติไหลออก และเป็นจังหวะเดียวกับวิกฤตหนี้ในยุโรปได้ปะทุขึ้นมาอีก โดยให้นักลงทุนติดตามสถานการณ์ในยุโรป หากกรีซถูกออกจากกลุ่มยูโรโซนจะกลายเป็นปัจจัยลบทางด้านจิตวิทยาการลงทุนของหุ้น โดยมองกรอบแนวรับที่ 1,110 จุด และแนวต้านที่ระดับ 1,130 จุด 
5 อันดับหุ้นที่มีการซื้อขายสูงสุด
1.PTTGC ปิดที่ 55 บาท ลดลง 5.25 บาท หรือ 8.71% มูลค่าการซื้อขาย 3,458 ล้านบาท 2.PTT ปิดที่ 308 บาท ลดลง 11 บาท หรือ 3.45% มูลค่าการซื้อขาย 1,374 ล้านบาท 3.JAS ปิดที่ 2.70 บาท ลดลง 0.24 บาท หรือ 8.16% มูลค่าการซื้อขาย 1,301 ล้านบาท 4.BANPU ปิดที่ 464 บาท เพิ่มขึ้น 2 บาท หรือ 0.43% มูลค่าการซื้อขาย 1,151 ล้านบาท 5.ADVANC ปิดที่ 181 บาท เพิ่มขึ้น 3.5 บาท หรือ 1.97% มูลค่าการซื้อขาย 1,145 ล้านบาท